b'\n_START_ARTICLE_\nOmpelu\n_START_PARAGRAPH_\nOmpelu on yleisimmin kahden tekstiilikappaleen kiinnitt\xc3\xa4mist\xc3\xa4 toisiinsa langalla neulan avulla, joko ompelukoneella tai k\xc3\xa4sin. Ommeltavat kappaleet voivat olla my\xc3\xb6s turkista tai nahkaa. Ompelemista on harrastettu kaikissa kulttuureissa kivikaudelta asti: ompelemisesta on j\xc3\xa4\xc3\xa4nteit\xc3\xa4 jo ajalta ennen kankaankudonnan keksimist\xc3\xa4. Vanhimmat tunnetut ompeluneulat on l\xc3\xb6ydetty Etel\xc3\xa4-Ranskasta ja ne ovat per\xc3\xa4siin paleoliittiselta ajalta noin 25\xc2\xa0000 vuotta sitten._NEWLINE_Kankaita ei ommella aivan reunasta, vaan ompeleen ja kankaan reunan v\xc3\xa4liin j\xc3\xa4tet\xc3\xa4\xc3\xa4n saumanvara. Saumanvara huolitellaan, ettei se purkautuisi. Kankaan avoimeksi j\xc3\xa4\xc3\xa4v\xc3\xa4\xc3\xa4n reunaan, esimerkiksi hameen helmaan tai verhon reunaan, ommellaan kaksin- tai kolminkertainen taite eli p\xc3\xa4\xc3\xa4rme est\xc3\xa4m\xc3\xa4\xc3\xa4n kankaan purkautuminen. _NEWLINE_Ompelun j\xc3\xa4lki on pistoista muodostuva tikki. Ompeleita tehd\xc3\xa4\xc3\xa4n my\xc3\xb6s koristeeksi, jolloin puhutaan tikkauksesta tai kirjonnasta, esimerkiksi ristipistot tai kanavaty\xc3\xb6._NEWLINE_Ompelutarvikkeita s\xc3\xa4ilytet\xc3\xa4\xc3\xa4n ompelulaatikossa.'